eGGSA library Gravestones in South Africa Eastern Cape : Ooskaap Eastern Cape, MACLEANTOWN, Urban area Eastern Cape, MACLEANTOWN, Old cemetery BAKKES Dirk C. 1896-1953
Date/Time Wed 28 Jul 2010 12:24:29 UTC Suid Afrikaanse Nuus Thread - Page 194 - Stormfront
Page 194 of 226 « First < 94 144 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 > Last »
03-06-2008, 01:58 AM #1931
Jou e-gewildheid lok e-misdadigers
Om gewild te wees op die web maak van jou ’n aanloklike teiken vir e-misdadigers.
“Om aanlyn te wees word vir sommige mense ’n gewildheidsparade en e-misdadigers het dit besef,” sê mnr. Con Mallon, EMEA-streeksbestuurder van Symantec.
Kwaadaardige programmatuur word ál meer deur skynbaar onskuldige bronne aan mense se rekenaars oorgedra, sê hy.
Symantec hou deurlopend tendense op die internet dop en Mallon sê daar is ’n “dramatiese styging” in die aantal aanvalle die afgelope drie jaar.
Dié styging hang nou saam met die gewildheid van sosiale netwerke, video- en foto-webwerwe en ander kitsfenomene op die web.
Deesdae vervaardig e-kriminele self videogrepe of soortgelyke inhoud wat moontlik kitsfenomene op die web kan word. Kitsfenomene is kenmerkend van die “sosiale web”, met videogrepe soos ’n tiener wat huil oor Britney Spears wat al meer as 17 miljoen keer gekyk is.
Mallon sê een van verlede jaar se grootste bronne van kwaadaardige programmatuur was ’n e-pos wat gewaarsku het oor ’n dreigende storm in Londen. Die werklike storm het nooit gebeur nie, maar die e-pos is derduisende kere aangestuur. Dié e-pos het ook – sonder dié wat dit aangestuur het se medewete – kwaadaardige programmatuur bevat, wat e-misdadigers toegang tot private inligting kon gee.
Mallon kon nie bevestig dat die soortgelyke onwaar stormwaarskuwing-e-pos wat verlede jaar in Gauteng versprei is, ook só ’n virus-pos was nie, maar sê dat aanlyn-poetse selde net vir die grap is.
Sulke gewilde aanstuur-e-posse kan lei tot ’n rekenaar wat met ’n virus of ander kwaadaardige programme besmet word. Kwaadaardige programme kan vir derde partye jou wagwoorde en ander private besonderhede onthul.
Dié gevaar beteken nie dat jy nooit meer op die web mag swerf of e-posse ontvang nie.
Mallon sê ’n teen-virusprogram wat op datum gehou word, sal die beste verweer teen e-misdadigers wees.
03-11-2008, 02:18 AM #1932
Rowers net te vinnig vir polisie
Gewapende rowers wat gisteroggend vroeg ’n vulstasie in Mamelodi in die ooste van Pretoria beroof het, het met hul vinnige Mercedes Benz onder die polisie se voertuie en hul koeëls uitgejaag.
Die polisie het eers enkele minute later op die verlate voertuig afgekom in Equestria in die ooste van Pretoria. Kapt. Jan Sepato, polisiewoordvoerder, het gesê die voorval het tussen 05:00 en 06:30 gisteroggend plaasgevind. “Kort nadat die rowers die BP-vulstasie beroof het, het die blitspatrollie gereageer. Terwyl hulle die rowers agternagesit het, het hulle versterking ingeroep.
“Lede van die Silverton-polisie wat in daardie stadium in Hans Strijdomrylaan was, het gereageer.” Sepato het gesê hul lede het saam met die blitspatrollie die rowers probeer inhaal en het selfs op die rowers se voertuig geskiet, maar vergeefs.
“Die rowers het tot in Libertasstraat gery waar hulle die voertuig voor ’n veiligheidskompleks agtergelaat en gevlug het.” ’n Polisieman, wat anoniem wil bly, het gesê: “Ons ou bakkie was maar net te stadig vir daai vinnige Mercedes.”
03-27-2008, 01:39 AM #1933
‘Bonnie en Clyde’ bly vry
PORT ELIZABETH. – “Ek het my boeglam geskrik toe ek die geweer sien.”
Só het mnr. Luyanda Mbanyana, wat by die Caltex-vulstasie op die hoek van Circular-rylaan en Centenarystraat in Lorraine werk, gister vertel oor sy noue ontkoming met die Baai se eie “Bonnie en Clyde”.
Net soos die paartjie Bonnie Parker en Clyde Barrow in die vroeë 1930’s verskeie klein sakeondernemings en vulstasies in Amerika beroof het, slaan die Baaise “Bonnie en Clyde” ook op vulstasies toe.
In die afgelope twee weke is vier vulstasies beroof, met gerugte wat die ronde doen oor ’n rooftog by ’n vyfde vulstasie in Westering wat nooit by die polisie aangemeld is nie.
Gister het werkers by die petrolstasies hul weergawe van die rooftogte aan Die Burger vertel.
Mnr. Rico Alkaster, ’n werknemer van die Shell-vulstasie in Kraggakammaweg in Kabegapark, het vertel hoe die twee vinnig weggejaag het in hul wit, nommerplaatlose VW Golf nadat ‘Bonnie’ “bitter kort” in die winkel was.
“Hulle het amper in die muur vasgejaag. Ek wys toe vir hulle dis als orraait en lekker aand,” het Alkaster met sy twee duime in die lug beduie.
Net daarna kom die kassier by die winkel uitgehardloop en skree dat hulle pas beroof is, vertel hy. “Ek sê toe vir haar: ‘Nei, man, ’n wit antie rob mos nie.’”
By die Caltex-vulstasie op die hoek van Circular-rylaan en Centenarystraat in Lorraine het die kassier glo gesit en slaap toe hy wakker geskrik het met ’n pistool in sy sy gedruk.
Tóé staan “Bonnie” agter die toonbank langs hom, vertel Mbanyana, dié kassier se kollega. Hy het die hele gebeurtenis van buite dopgehou.
“Ek het my boeglam geskrik toe ek die geweer sien.”
Die hele rooftog duur egter minder as 45 sekondes. Op die video van die sekerheidskameras van die Mount Pleasant Engen-vulstasie, wat ook verlede Sondagoggend beroof is, kan duidelik gesien word hoe die Golf reg voor die ingang stilhou.
“Bonnie” klim uit met haar nou berugte wit baadjie aan, ’n pet op haar kop en die kappie van die baadjie bo-oor die pet. Dit lyk of sy presies weet waar die kameras is, want telkemale lig sy haar hand voor haar gesig waar die kamera dalk haar identiteit kan verklap.
Sy loop rustig om tot aan die agterkant van die toonbank, pluk haar 9mm-pistool uit en beveel die kassier, mnr. Simphiwe Mzambo, om die kasregister oop te maak.
Daarna druk sy haar hand in, gryp ’n handvol banknote en begin dan uitloop. Op pad uit kry sy eers vir haar ’n paar pakkies Dunhill-sigarette voordat sy in die motor klim en “Clyde” vinnig wegjaag.
Die petroljoggies is dit eens dat “Bonnie” al in die dertig is, met “Clyde” wat veel jonger is.
“Hy is seker of haar toy-boy of haar seun,” spot Alkaster.
Intussen sukkel die polisie glo om die nou berugte rowers vas te vat. “Die beelde op die sekerheidskameras is te swak om hul gesigte te wys; so, ons het nie eintlik ’n identikit van hulle nie,” aldus kapt. Wynand Helfrïcht, ondersoekbeampte.
Die polisie ondersoek alle moontlike leidrade en versoek enigiemand met inligting om Helfrïcht by 082 442 1227 te kontak. Konst. Thabiso Nantshinga kan ook by 079 476 4579 gebel word.
03-29-2008, 02:32 AM #1934
As Joseph bel en sê Evelina is dood
’n Pretoriase gesin is die jongste slagoffers van misdadigers wat mense met ’n slenter dat hul huiswerkers dood is, om die bos lei.
Die bende, wat hartseer werkgewers oorreed om geld te skenk vir begrafnisse, maak oortuigende telefoonoproepe kompleet met huilende familielede op die lyn.
“Ek is bang vir ’n bedrogspul met ons persoonlike inligting. Hulle het presies geweet hoe lank sy al by ons werk, hoeveel kinders sy het, wat hul name en ons huisnommer is,” het ’n 50-jarige huisvrou van Wonderboom gister vertel.
Haar huiswerker, wat nes haar werkgewer verkies om anoniem te bly, het kort voor die naweek ’n oproep gekry van iemand wat beweer het hy is ’n amptenaar van die departement van arbeid se Werkloosheidsversekeringsfonds (WVF).
Hy wou glo sekere persoonlike inligting nagaan.
“Omstreeks 20:00 op Goeie Vrydag het ons ’n oproep gekry van ene Joseph wat beweer het ons huiswerker het verongeluk.
“Hulle het haar ‘man’ aan die woord gestel, maar dié het só gehuil dat ons nie mooi kon hoor wat hy sê nie.
“Joseph het ’n bankrekeningnommer verskaf en my man het die volgende dag R6 000 inbetaal.”
Die vrou sê sy was baie ontsteld oor die nuus en het dadelik haar bure vertel.
Sondag het die “oorlede” huiswerker egter een van haar vriendinne in die omgewing gebel om te hoor hoe haar naweek verloop het.
“Dié wou nie met haar praat nie, want sy het gedink dit is ’n spook.”
Die huiswerker het daarna haar werkgewer gebel om te sê sy is nie dood nie.
“Ons is vies oor die geld, maar ek en my man was so verlig dat sy lewe, dat ons amper bereid is om dit af te skryf.”
Een van die vrou se vriendinne, wat ook verkies om anoniem te bly, het gister aan Beeld vertel sy is vandeesmaand byna met dieselfde slenter gevang.
“Joseph het my van dieselfde selfoonnommer gebel en beweer my huiswerker, wat al 18 jaar hier werk, het verongeluk.
“Hy het gevra vir R4 000, maar ek het gesê ek het nie soveel geld nie.”
Die huiswerker het die Maandagoggend vir werk opgedaag.
Volgens die vroue is daar nóg drie gesinne in dié omgewing wat ook só gekontak is.
Mnr. Kgomotso Sebetso van die WVF-kantoor het gister gesê hul amptenare lê ’n eed af waarin hulle onderneem om geen inligting oor mense uit te lap nie.
Hy het wel gesê die kantoor se stelsels is gekoppel aan dié van die departement van binnelandse sake.
“Die WVF se werkwyse is nie om huiswerkers te bel vir persoonlike inligting nie. Ons skakel met werkgewers.”
04-04-2008, 05:26 PM #1935
6 kitsbanke die afgelope 24 uur opgeblaas
Niks minder nie as 127 kitsbanke is reeds sedert Januarie landwyd opgeblaas, waarvan die meeste in Gauteng was.
Dié syfer is gister deur die Suid-Afrikaanse bankrisiko en -inligtingsentrum (Sabric) bekend gemaak nadat ses kitsbanke die afgelope 24 uur in veral Gauteng opgeblaas is.
Rowers het sedert eergister op kitsbanke in Tembisa naby Springs, Daveyton naby Benoni aan die Oos-Rand, asook op drie in Soweto en een in Broederstroom in Noordwes toegeslaan.
Die Standard-Bank-kitsbank in die Moriteng-gebied van Tembisa is omstreeks 12:15 eergisteroggend opgeblaas en die Eerste Nasionale Bank (ENB)-kitsbank in Daveyton sowat 45 minute daarna. Die Absa-kitsbank naby die Ikwezi-spoorwegstasie in Mofolo, Soweto, is gisteroggend om 02:00 opgeblaas, terwyl twee ENB-kitsbanke in Naledi, Soweto, die vorige dag deurgeloop het. ’n Absa-kitsbank langs die R512 in Broederstroom is gisteroggend net ná middernag opgeblaas. In al dié gevalle het die rowers met ’n onbekende bedrag weggekom.
Me. Kalyani Pillay, hoofbeampte van Sabric, het gesê dié soort misdaad is besig om die land se banksektor te knak.
“Dit is geweldig duur om kitsbanke te vervang en dan verloor hulle (banke) nog die geld daarin ook.” Dit kos volgens haar tussen R100 000 en R400 000 om ’n kitsbank te vervang.
Pillay het gesê Sabric en die polisie is tans in onderhandelings met die mynbedryf om te verseker dat plofstof nie vryelik bekombaar is nie.
“Ons het ’n sterk vermoede dat misdadigers wat kitsbanke opblaas, hul plofstof op ’n manier deur die myne verkry,” het sy gesê. Dir. Govindsamy Mariemu-thoo, Gautengse polisiehoof, het gesê die polisie is besig met ’n veldtog om dié misdaad te bekamp. “Ons ondersoek die omstandighede en werk saam met Sabric en ander finansiële instellings om ’n oplossing te vind.”
Hy het gesê daar kan nog nie bevestig word of die verskeie voorvalle met mekaar verband hou nie. “Ons doen ’n beroep op die publiek om ons met inligting te kontak.”
04-14-2008, 05:08 PM #1936
Rowers wag vir kerskrag voor hul kosplek beroof
Durban. – Ondernemings moet in hul pasoppens wees vir misdadigers wat beurtkrag benut om toe te slaan wanneer ondernemings se elektrisiteit af is, het die polisie gewaarsku.
Dít kom nadat ’n bende ’n tak van Kentucky Fried Chicken (KFC) in Pietermaritzburg Vrydagaand beroof het kort nadat die krag afgegaan het.
Volgens insp. Joey Jeevan, polisiewoordvoerder, wil dit voorkom of die bende beplan het dat die rooftog met die kragonderbreking moet saamval omdat hulle opgedaag het 5 min. voordat die krag om 19:30 afgegaan het.
Die oomblik toe personeel in die KFC-tak in die Scottsville-winkelsentrum kerse aangesteek het om die laaste agt of nege klante te help wat op hul bestellings gewag het, het die vyf rowers toegeslaan.
Twee het handwapens uitgepluk en die personeel gedwing om agter in die onderneming te gaan staan. Nog twee het oor die toonbank gespring en die geld uit die kasregisters geneem, terwyl die vyfde rower by die deur waggehou het, het Jeevan gesê.
Die geskokte klante is eenkant toe gedwing.
Geen skote is geskiet nie en niemand is beseer voordat die rowers weggehardloop het nie.
Die bende het egter nie ’n beduidende bedrag gebuit nie omdat die personeel ’n paar minute tevore geld in ’n kluis gesit het, het Jeevan gesê.
Dit is die eerste beurtkrag-rooftog in Pietermaritzburg, hoewel die polisie vroeër verlede week al ondernemings gewaarsku het om bedag te wees, het Jeevan gesê.
Rowers gryp dit as ’n geleentheid aan omdat personeel se aandag afgelei is wanneer die krag afgaan en mense nie so maklik van buite kan sien wat in ’n donker winkel aan die gebeur is nie, het Jeevan gesê.
Sy het weer eens gevra dat ondernemings kennis neem van wanneer die krag af gaan wees om te verhinder dat hulle in die donkerte of in afgesonderde gebiede ’n maklike teiken vir misdadigers word.
Ondernemings kan eerder sake afhandel en sluit voordat hulle weet ’n kragonderbreking gaan plaasvind, het Jeevan aan die hand gedoen.
“Ondernemings moet vooraf reëlings tref, anders gaan misdadigers baljaar,” het sy gesê.
04-17-2008, 03:01 AM #1937
‘G’n kompromis,’ oor terugskiet
Strand. – Die polisie word wapens gegee om te gebruik, het me. Susan Shabangu, adjunkminister van veiligheid en sekuriteit, gister weer gewaarsku.
Sy het op ’n imbizo hier in Nomzamo aan ’n gehoor van grotendeels township-leerlinge gesê as jy ’n wapen op ’n lid van die polisie rig, sál dié jou skiet. “As jy ’n speelgoedgeweer op ’n polisielid rig, sal die lid nie weet dis speelgoed nie. Jy sal sterf. Moet dus nie met vuur speel nie.”
Die polisie moet nie apologeties wees nie, sê Shabangu. Hulle moet skiet op misdadigers wat die polisie en wetsgehoorsame burgers uitdaag. Hulle moet skiet op misdadigers wat wapens op die polisie rig.
Sy is nie bekommerd oor die teenreaksie ná haar uitlatings op ’n imbizo in Pretoria-Wes nie, het sy bygevoeg toe sy buite die saal deur die media oorval is. Sy is veroordeel en lof toegeswaai vir haar stelling tóé dat polisie-lede misdadigers moet doodskiet as hulle lewe bedreig word.
In 2007 is 81 polisiebeamptes afgemaai, sê sy. Kinders sonder pa en die pyn van diegene wat ná die tyd na haar toe kom, is haar groot bekommernis. As iemand se lewe met ’n wapen bedreig word, moet met gelyke munt betaal word. “Daar gaan nie ’n kompromis wees nie.”
Polisiebeamptes lê ’n eed af dat hulle misdaad sal beveg en mense sal beskerm. Dis binne die wet. As die polisie of lede van die gemeenskap bedreig word, moet hulle hulself verdedig en kan hulle kragdadig optree, sê Shabangu.
Volgens haar gaan nie toegelaat word dat die polisie afgemaai word asof hulle nie ouers en mense is nie. “Hulle moet hul lewens ten alle koste beskerm.”
04-17-2008, 03:05 AM #1938
20 rowers blaas kitsbank op
'n Kitsbank by 'n Shell-vulstasie naby Carnival City aan die Oos-Rand is Donderdag opgeblaas nadat personeel deur gewapende rowers aangehou is.
Volgens 'n polisiewoordvoerder het die voorval omstreeks 01:30 plaasgevind.
Hy het aan Sapa gesê sowat 20 mense het in vyf motors by die vulstasie aangekom en vier personeellede met vuurwapens aangehou.
Die kitsbank is daarna opgeblaas en die verdagtes het met 'n onbekende bedrag geld weggekom.
Een van die voertuie wat in die rooftog gebruik is, 'n Nissan 4X4, is later in Zonkesizwe gevind. Daar was 'n vuurwapen in die voertuig, wat glo in Januarie vanjaar in Sophiatown gesteel is.
04-18-2008, 02:52 AM #1939
Op ashope toegeslaan
DIE polisie in Bloemfontein en die veiligheidsafdeling van die Mangaung-munisipaliteit het gister op die Suidpark-stortingsterrein toegeslaan en 63 onwettige immigrante in hegtenis geneem.
Insp. Phumelelo Dhlamini, polisiewoordvoerder, sê mense wat soggens op pad werk toe en saans terug van die werk af verby die Suidpark-stortingsterrein in die suidelike voorstede van die stad stap, word dikwels hier oorval en beroof of verkrag.
Lede van die polisie se berede eenheid het die gebied deurgesoek en mense wat weggehardloop het, aangekeer. ’n Polisie-vliegtuig het ook laag oor die gebied en die stad gevlieg om uit die lug die toneel te fynkam.
Honderde mense wat op die stortingsterrein gekry is, moes in lang rye staan om te wag om deurgesoek te word. Elkeen van hul vingerafdrukke is met die Morpho Touch-toestel getoets om vas te stel of hulle nie deur die polisie gesoek word nie.
Almal is ook vir inentingsmerke ondersoek. Volgens die polisie ent ander lande mense nie op dieselfde plekke op die lyf as Suid-Afrika nie.
“Lesotho- en Mosambiek-burgers het inentingsmerke op hul voorarms.”
Dlamini sê die doel van die gesamentlike misdaadvoorkomingsoperasie is om die stortingsterrein ’n veilige omgewing vir die gemeenskap te maak en om inbrake, diefstal en verkragting te voorkom.
Die gebied is ook gefynkam om na onwettige vuurwapens en dwelms, soos Mandrax en dagga, te soek.
Dlamini sê 25 mense wat nie die nodige dokumente op die stortingsterrein gehad het nie, is vrygelaat nadat hulle hul paspoorte kon toon en dit nagegaan is.
Onder die 63 mense wat waarskynlik onwettige immigrante is, was 30 vroue wat op waarskuwing vrygelaat is, omdat daar nie aanhoudingsgeriewe in Bloemfontein vir soveel vroue is nie.
Hulle moet van vandag af saam met die mans in Bloemfontein se gemeenskapshof verskyn.
04-24-2008, 02:48 AM #1940
Déúr 2 glasdeure om OTM op te blaas
Byna net soveel kitsbanke is vandeesmaand landwyd opgeblaas as in die hele 2006.
Dié skerp toename in die aantal ontploffings by kitsbanke is gister deur die Suid-Afrikaanse bankrisiko- en-inligtingsentrum (Sabric) bekend gemaak.
Niks minder nie as 178 kitsbanke is sedert Januarie opgeblaas.
In 2006 is 54 kitsbanke opgeblaas en verlede jaar sowat 387.
Vandeesmaand alleen was daar reeds 52 sulke voorvalle landwyd.
Sowat 36 kitsbanke is in Gauteng opgeblaas, waarvan 14 voorvalle aan die Wes-Rand voorgekom het.
In die jongste voorval gister het rowers op ’n kitsbank in Muldersdrift, buite Krugersdorp aan die Wes-Rand, toegeslaan.
Sabric sê dit is die vierde voorval in dié gebied sedert die begin van die maand.
Mnr. Rudi Scheepers, eienaar van die Muldersdrift-Spar, sê die rowers het dwarsdeur twee glasdeure by die ingang gery om by die Standard Bank-kitsbank uit te kom.
Die winkel is sowat 100 m van die N14/R28 (Krugersdorp/Pretoria)-hoofweg geleë.
Veiligheidsbeamptes van Drift Reaction het omstreeks 03:00 ’n reuse-slag gehoor. Die rowers het gevlug sonder om aan ’n Absa-kitsbank sowat tien tree van die hoofingang te raak. Hulle het egter met ’n onbekende bedrag geld uit die ander kitsbank weggekom.
Scheepers kon gister nie met sekerheid sê hoeveel skade aan die Spar aangerig is nie. Twee ruite aan die buitekant is erg beskadig.
Swart remmerke van die rowers se wegkommotor was voor die ingang te sien.
Me. Kalyani Pillay, hoofbeampte van Sabric, sê hulle beskou aanvalle op kitsbanke in ’n ernstige lig en werk nou saam met die polisie en die nasionale vervolgingsgesag (NVG) om toe te sien dat die oortreders vervolg word.
Page generated in 0.86923 seconds with 14 queries